आसामाव मदेल कद अफ कन्दाक सोलिनाय लोगो लोगो नो बिसायखथि आयोग नि बिथोन। लाइसेन्स थानाय हाथियारफोरखौ पुलिस थानायाव थाबैनो जमा होनो बिथोन होदों। गुवाहातियाव गासै 1364 लाइसेन्स थआनाय हाथियार दं, बेनिनो 1200 सो खौ थानायाव जमा होबाय। लोगोसे 50 रोजा नि बारा रां लाना थांनो हानाय नङा साधारन सुबुङा। 50 रोजा नि बारा लाङोब्ला बेनि धोन बाहायगोननि फोरमान, कागज दिन्थिनो नांगोन। जौ लांनाय-लाबोनायखौबो बन्ध, बेफोर आयेनखौ सिफायग्राफोरखौ होबथानो थाखाय फ्लायिं स्कुवाद दाना होदों, मोनफ्रोम्बो बियाब आव 3 फ्लायिं स्कुवाद थागोन। जिला प्रशाशन, पुलिस आरो गुबुन अफिसारफोरजों बे फ्लायिं स्कुवाद खौ दाना होदों। बिसायखथि आयोग आ लोगोसे नो बिसायखथि नि बिजाथि नि सायावबो नोजोर होगोन होनना बुंदों, बेसेबां रां बाहायदों नायगोन। सासे बिजाथि या बांसिन 30 लाख 80 रोजा रां बाहायनो हागोन, लोगोसे 3 रेजिष्टेर थानो नांगोन। लोगोसे होर्दिं आव प्रिन्तार नि नाम आ थानो नांगोन। भट होनाया जागायनायनि 48 घन्टा सिगाङाव बिसायखथि फोसावदिंनाय आ बन्ध जानांगोन। न न थांनानै फोसावदिंनायाव बिजाथिजों लोगोसे सा 5 ल थांनो हागोन। ससियेल मिदियावबो गोख्रों नोजोर होगोन होनना बुंदों। कद अफ कन्दाक खौ नायनायनि बिबान मोनदों बिनोद चेचान आ, बिसायखथि नि फोरोंनाय बिबान मोनदों देब मिस्रा बिथाङा। चिरां जिला नि दि सि गौतम तालुकदार बिथाङा 80 बोसोर बैसो एबा नोरजिया याव गोलैनाय सुबुंफोरनि थआखआय न आव थानानैनो भट होनायनि बेबस्था खालामदों होनना बुङो, बिथाङा 12दि फन नि गेजेरजों होनो हागोन होनना बुंदों।